Արսեն Ավակով

Արսեն Բորիսի Ավակով (ուկրաիներեն՝ Арсен Борисович Аваков, հունվարի 2, 1964(1964-01-02), Binagadi raion, Բաքու, Ադրբեջանական ԽՍՀ, ԽՍՀՄ), ազգությամբ հայ ուկրաինական քաղաքական և հասարակական գործիչ։ Ուկրաինայի վաստակավոր տնտեսագետ։ 2014 թ. փետրվարի 22-ից Ուկրաինայի ներքին գործերի նախարարի պաշտոնակատարն է։


== Կենսագրություն ==
Ծնվել է Բաքվի Կիրովի շրջանի (այժմ՝ Բինագադինյան) Կիրովի անվան գյուղում, զինծառայողի ընտանիքում։

1966 թվականից առ այսօր ապրում է Ուկրաինայում։
1981-1982 թ. աշխատել է Խարկովի պոլիտեխնիկական ինստիտուտում, «Կառավարման ավտոմատացման համակարգեր» ամբիոնում։
1988 թ. ավարտել է Խարկովի պոլիտեխնիկական ինստիտուտը («Կառավարման ավտոմատացման համակարգեր» մասնագիտությամբ, համակարգերի տեխնիկ-ճարտարապետ որակավորումով)։
1987-1990 թթ. աշխատել է Խարկովի Ջրերի պաշտպանության համամիութենական գիտահետազոտական ինստիտուտում։
1990 թ. հիմնադրել և ղեկավարել է «Ինվեստոր» բաժնետիրական ընկերությունը։
1992 թ. հիմնել է «Բազիս» առևտրային բանկը։
2002 թ.ն ընտրվել է Խարկովի քաղաքային խորհրդի գործադիր կոմիտեի անդամ։
2005 թ. փետրվարի 4-ի Ուկրաինայի նախագահ Վիկտոր Յուշչենկոյի հրամանագրով նշանակվել է Խարկովի նահանգի պետական վարչակազմի քարտուղար։ և վայր է դրել «Բազիս» առևտրային բանկի և «Ինվեստոր» բաժնետիրական ընկերության քարտուղարի իրավասությունները։
2006 թ. մարտի 26-ին ընտրվել է Խարկովի շրջանային խորհրդի 5-րդ հավաքի պատգամավոր և բյուջեի հարցերով հանձնաժողովի անդամ։
2010 թ. փետրվարի 3-ին Խարկովի ժողովրդական պատգամավորների շրջանային խորհրդի արտահերթ նստաշրջանում, որպես շրջանի ղեկավարի, անվստահություն է հայտարարվել Ավակովին, նրան մեղադրելով նախագահական ընտրությունների նախապատրաստման շրջանում վարչակազմի միջոցները օգտագործելու մեջ։ Նահանգապետի հրաժարականի օգտին քվեարկել են 108, դեմ՝ 8, ձեռնպահ 1 և չի քվեարկել 1 պատգամավոր։
2010 թ. փետրվարի 5-ին Ուկրաինայի նախագահ Վիկտոր Յուշչենկոն հաշվի առնելովԽարկովի վարչակազմի որոշումը և Ուկրաինայի Սահմանադրության թելադրանքից ելնելով ազատեց Ավակովին Խարկովի նահանգապետի պաշտոնից։
2010 թ. փետրվարի 9-ին, նախագահական ընտրություններում Վիկտոր Յանուկովիչի հաղթանակից երկու օր անց Ակոպովը խարկովի վարչակազմի ղեկավարի պաշտոնից հրաժարվեց, հայտարարելով, որ դեռ իր ազատման հրամանը չի ստացել նորընտիր նախագահից և չի ուզում մասնակցել այս սերիալում։
2010 թվականից ապրում է Իտալիայում։
2012 թ. նոյեմբերի 23-ին գրանցվել է Ուկրաինայի Կենտրոնական ընտրական հանձնաժողովում՝ որպես ժողովրդական պատգամավոր Համաուկրաինական «Բատկիվշչինա» միության կողմից։ Նոյեմբերի 27-ին Ավակովը հայտարարել է Ուկրաինա վերադառնալու և ժողովրդական պատգամավորի պարտականությունները ստանձնելու իր որոշման մասին։


== Պաշտոններ ==
2005 թ. փետրվարի 4-ից մինչև 2010 թ. փետրվարի 9-ը եղել է Խարկովի շրջանային պետական վարչության քարտուղարը։
Խարկովի շրջանային խորհրդի պատգամավոր։
2007 թ. մայիսի 25-ից մինչև 2008 թ. հունվարի 21-ը եղել է Ուկրաինայի Ազհային անվտանգության և պաշտպանության խորհրդի անդամ։
Ուկրաինայում անցկացվելիք Եվրո 2012 ֆուտբոլի առաջնության եզրափակիչի կազմակերպման և անցկացման կոմիտեի անդամ։
2007 թ. ապրիլի 24-ից մինչև մայիսի 8-ը։ պետական իշխանության և տեղական ինքնավար մարմինների փոխհարաբերության հարցերով ազգային խորհրդի անդամ։
Ուկրաինայի ժողովրդական պատգամավոր։


=== Քաղաքական գործունեություն ===
2004 թ. նախագահական ընտրությունների ժամանակ նախագահի թեկնածու Վիկտոր Յուշչենկոյի Խարկովի տարածաշրջանային գրասենյակի ղեկավարի օգնականն է եղել և Խարկովի շրջանային «Ազհային փրկության կոմիտեի» նախագահի առաջին տեղակալը։
2005 թ. մարտին ընտրվել է «Մեր Ուկրաինան» ժողովրդական միության խորհրդի անդամ և կուսակցության նախագահության անդամ։
2009 թ. ապրիլի 11-ին համաուկրաինական «Հանուն Ուկրաինայի» հասարակական շարժման առաջնորդ Վյաչեսլավ Կիրիլենկոյի առաջարկությամբ ընտրվել է «Հանուն Ուկրաինայի» հասարակական շարժման Խարկովի շրջանային կազմակերպության նախագահ։
2010 թ. ապրիլի 21-ին մտել է «Բատկիվշչինա» կուսակցության շարքերը և Յուլիա Տիմոշենկոյի առաջարկով ստանձնել է «Բատկիվշչինայի» շրջանային կազմակերպության ղեկավարությունը։ Կուսակցության քաղաքական խորհրդի անդամ է։
2010 թ. հոկտեմբերին մասնակցել է Խարկովի քաղաքագլխի ընտրություններին, բայց միջազգային իրավապաշտպան Freedom House կազմակերպության ընտրակեղծիքների և զանգվածային խախտումների արդյունքում ընտրությունների արդյունքները փոխվեցին հօգուտ Գենադի Կերնեսի օգտին։
2012 թ. Գերագույն Ռադայի ընտրությունների արդյունքում ընտրվել է Ուկրաինայի ժողովրդական պատգամավոր «Բատկիվշչինա» կուսակցության ցուցակներով։ Եղել է Ուկրաինայի Գերագույն Ռադայի ժողովրդական դեպուտատի օրենսդրական կարգավիճակի, Ուկրաինայի Գերագույն Ռադայի հանձնաժողովի կանոնների, էթիկայի և աջակցության հարցերով ենթահանձնաժողովի նախագահ։


=== Հասարակական գործունեություն ===
Ազգային օլիմպիական կոմիտեի Խարկովի շրջանային մասնաճյուղի նախագահ։
Մարիաննա Ավակովայի անվան հիմնադրամի համահիմնադիր։
«Ռենեսանս» բարեգործական հօմնադրամի դիտորդական խորհրդի ղեկավար։
«Աստղային կամուրջ» ֆանտաստիկայի միջազգային փառատոնի կազմակերպչական կոմիտեի համանախագահ։
Արսեն Ավակովի պրոդյուսերական հիմնադրամի հիմնադիր։
Ունի ինտերնետ ընդունարան Archived 2014-03-05 at the Wayback Machine.։


== Անձնական միջոցներ ==
Focus ամսագրի և Գազետա պո խարկովսկի թերթի տվյալներով Արսեն Ավակովի անձնական միջոցները 2008 թվականի սկզբին կազմել են 385 միլիոն ԱՄՆ դոլար։ Ուկրաինայի ամենահարուստ մարդկանց ցուցակում Ավակովը 76-րդն է։


== Հեղինակային հրատարակություններ ==
12 գիտական հրապարակումների համահեղինակ և մեկ մենագրության հեղինակ է, որոնցից են՝

Вексельное обращение: теория и практика / А. Б. Аваков, Г. И. Гаевой, В. А. Бешанов и др. - Х.։ Фолио, 2000. - 382 с., (ռուս.)
Главное: Сборник статей (апрель 2005 - октябрь 2006) / Арсен Аваков. - Харьков, 2006. - 48 с.։ ил., (ռուս.)
Акценты: Речи, статьи, выступления, интервью, публикации (ноябрь 2004 - декабрь 2006)։ сборник статей / Арсен Аваков. - Харьков։ Золотые страницы, 2007. - 464 с.։ ил., (ռուս.)
Ленин с нами։ Статья + Интернет-эпистолярий / Арсен Аваков. - Харьков։ Золотые страницы, 2008. - 100 с.։ ил.,
Вчера и завтра / Арсен Аваков. - Харьков։ Золотые страницы, 2008. - 48 с., (ռուս.)
Стратегия социально-экономического развития Харьковской области на период до 2015 года։ Монография.- Х.։ Издательский Дом «ИНЖЕК», 2008.- 352 с. (ռուս.)


== Ծանոթագրություններ ==